ලේක්හවුස් ආයතනයේ මාණ්ඩලික ඡායාරූප ශිල්පියෙකු වශයෙන් සේවයේ නිරත මහින්ද විතානාච්චි විසින් පවත්වන ඡායාරූප ප්‍රදර්ශනය හෙට සිට ලබන 25 වැනිදා දක්වා කොළඹ ජාතික කලාභවනේදී පැවැත්වේ.මෙරට ප්‍රථමවරට වන සතුන් සහ පරිසරය හා මනුෂ්‍ය ක්‍රියාකාරකම් ලෙසින් අංශ දෙකක් යටතේ පැවැත්වෙන මෙම ප්‍රදර්ශනය Montage On Life ලෙසින් නම් කර ඇති අතර හෙට (23) වනජීවි සම්පත් සංරක්ෂණ අමාත්‍ය විජිත් විජිතමුණි සොයිසාගේ ප්‍රධානත්වයෙන් එය විවෘත කෙරේ.තිස්දෙවසරක සේවා කාලය තුළදී මහින්ද විතානාච්චි උපාලි පුවත්පත් ආයතනය, විජය පුවත්පත් සමාගම සහ ලක්මිණ පුවත් පතෙහි ද සේවය කර තිබේ. 1989 වසරේදී ඔහු සිය ප්‍රථම ඡායාරූප ප්‍රදර්ශනය ජාතික කලාභවනේදි පවත්වා ඇති අතර මෙවර පැවැත්වෙන්නේ හයවැනි ප්‍රදර්ශනය යි.යතේජා